钦定古今图书集成/明伦汇编/官常典/第294卷 > 宗亨
## 钦定古今图书集成/明伦汇编/官常典/第294卷 > 宗亨

按《金史》本传：“金源郡王习不失子宗亨，本名挞不也，
性忠谨，天辅初，以宗室子充护卫，擒宗磐、宗隽有功，
加忠勇校尉，迁昭信校尉，尚厩局直长。三年，升本局
副使。丁父忧。时宗正官属例以材选，宗亨在选中，遂
起复为淑温特宗室将军，改会宁府少尹，历登州刺
史，改献州刺史。泽州定，为特满群牧使，同知北京路”
转运使，改泽州、定国军节度使。海陵庶人南伐，以本
职领武阳军都总管。过淮，世宗即位，以手诏班赐宗
亨，宗亨得诏即入朝。大定二年，授右宣徽使，未几，为
西北路兵马都统，以讨契丹。右副元帅仆散忠义与
窝斡遇于花道，宗亨与左翼万户蒲察世杰等以七
谋克军与之战，失利。及窝斡败，其党括里、扎八率众
南奔，宗亨追及之。扎八诈称降，宗亨信之。扎八诡曰：
“括里走，愿往邀。”宗亨不听，乃大纵军士，取贼所弃囊
橐人畜，多自有之。括里、扎八亡入于宋，坐是降为宁州刺史。